รัฐสภาสหรัฐลงมติเห็นชอบ แผนฟื้นฟูเศรษฐกิจของ ปธน.บารัค โอบาม่า
รัฐสภาสหรัฐเพิ่งจะลงมติให้ความเห็นชอบ ต่อแผนฟื้นฟูเศรษฐกิจของประธานาธิบดี บารัค โอบามา ในขณะเดียวกัน ก็มีการโต้แย้งถกเถียงกันเป็นอย่างม
ประธานาโอบามากล่าวไว้ว่าแนวคิดของแผนกู้เศรษฐกิจมูลค่ามหาศาลนี้ มาจากความล้มเหลวของภาคเอกชน ที่จะเป็นตัวกระตุ้นเศรษฐกิจรัฐบาลจึงต้องเข้าไปดำเนินการ ภาวะเศรษฐกิจตกต่ำที่เกิดขึ้นในช่วงคริสต์ทศวรรษ1930ทำให้ประธานาธิบดีโรสเวลท์ใช้แผนเศรษฐกิจที่รัฐบาลเป็นผู้ใช้จ่ายเงิน โดยผ่านทางโครงการสร้างถนนหนทาง และสาธารณูปโภคอื่นๆในช่วงเวลานั้น 25 % ของแรงงานอเมริกันไม่มีงานทำ ผลพวงของแผน New Deal ที่กลายเป็นมรดกตกทอดมาจนถึงทุกวันนี้ มีหลายอย่างด้วยกันรวมถึงการจ่ายเงินชดเชย ให้กับแรงงานที่ตกงานและเงินประกันสังคมสำหรับผู้ที่ครบอายุเกษียณงาน จนทุกวันนี้ และโดยเฉพาะในเวลานี้ ที่อเมริกากำลังตัดสินใจว่าจะสนับสนุนแผนกู้เศรษฐกิจของประธานาธิบดีโอบามาหรือไม่นี้ประเด็นที่ว่าแผน New Deal ของประธานาธิบดีโรสเวลท์ทำงานได้ผลหรือไม่นั้นกำลังเป็นที่โต้แย้งกันทั้งในรัฐสภา และในหน้าหนังสือพิมพ์ทั้งนี้ก็เพราะเป็นที่ยอมรับกันว่า แผนกู้เศรษฐกิจฉบับใหม่นี้ถือแผน NewDeal เป็นแม่แบบ ประเด็นโต้แย้งดังกล่าวแบ่งออกไปเป็นสองฝ่ายระหว่างฝ่ายที่เชื่อว่า New Dealเพียงแต่ช่วยรองรับผลกระทบของภาวะเศรษฐกิจตกต่ำหรือกลับทำให้สถานการณ์เลวร้ายลงมากยิ่งขึ้นไปอีก เป็นที่ยอมรับโดยทั่วไปว่าเศรษฐกิจอเมริกาในช่วยนั้น กลับฟื้นคืนตัวขึ้นมาได้ในที่สุดเพราะสงครามโลกครั้งที่สอง แต่แดน มิทเชิล นักเศรษฐศาสตร์ของสถาบัน Catoที่กรุงวอชิงตัน ไปไกลกว่านั้น เขาให้ความเห็นว่า New Deal ยืดเวลาภาวะเศรษฐกิจตกต่ำออกไปอีก 7 ปี แล้ว่ารัฐบาลไม่ควรเอาแผนนี้มาเป็นแม่แบบเพื่อกู้ภาวะเศรษฐกิจตกต่ำในปัจจุบัน อีกฝ่ายหนึ่งนั้น ให้ความเห็นว่าจุดบกพร่องของ New Deal อยู่ตรงที่การใช้จ่ายของรัฐบาลไม่มากพอที่จะเอาชนะปัญหาเศรษฐกิจในเวลานั้นได้ อาจารย์ แอลแลน บริงค์ลี่ย์นักประวัติศาสตร์ของมหาวิทยาลัยโคลัมเบียยืนยันความเห็นที่ว่ารัฐบาลในตอนนั้นใช้จ่ายเงินไม่มากพอที่จะชดเชยกับการสูญเสียมูลค่าทรัพย์สินที่เกิดจากภาวะเศรษฐกิจตกต่ำได้ นักเศรษฐศาสตร์ค่ายนี้ รับแนวคิดเรื่องการให้รัฐบาลใช้จ่ายเงินเพื่อช่วยกู้ภาวะเศรษฐกิจมาจากนักเศรษฐศาสตร์ชาวอังกฤษ จอห์น เมย์นาร์ด เคนส์ซึ่งเสนอทฤษฎีนี้ไว้ในช่วงคริสต์ทศวรรษ 1930 และทั่วโลกก็กำลังให้ความสนใจว่าแผนของประธานาธิบดีโอบามา ซึ่งอาศัยทฤษฎีของเคนส์ และแผน NewDeal เป็นหลักนี้ จะได้ผลมากน้อยแค่ไหน